भोपाल. मप्र में अंडों और मांस का उत्पादन लगातार बढ़ रहा है। विधानसभा में पेश आर्थिक सर्वेक्षण में यह खुलासा हुआ है। इसके अनुसार, वर्ष 2015-16 के दौरान मांस का उत्पादन 18.64% जबकि अंडे के उत्पादन में 22% बढ़ाेतरी हुई। दूसरी ओर, दूध का उत्पादन घटा है। वहीं, प्रदेश में सोयाबीन का उत्पादन 7.46% गिर गया।
सर्वेक्षण के अनुसार, वर्ष 2014-15 के दौरान मांस उत्पादन 59 हजार मीट्रिक टन था जो 2015-16 में बढ़कर 70 हजार मीट्रिक टन हो गया। इसी तरह 144.14 करोड़ अंडों का उत्पादन हुआ। यह पिछले वर्ष की तुलना में 22.40 फीसदी ज्यादा है। हैरानी की बात यह है कि मांस और अंडे के उत्पादन में वृद्धि, दूध उत्पादन से अधिक है। इस दौरान प्रदेश में दूध उत्पादन में मात्र 12.70 प्रतिशत की ही वृद्धि हुई है।
सोयाबीन क्षेत्र 20.63% घट गया
सर्वेक्षण के अनुसार, सोया स्टेट कहे जाने वाले मप्र में सोयाबीन के क्षेत्र में 20.63% कमी आंकी गई है, जिसके चलते प्रदेश की इस प्रमुख फसल का उत्पादन भी 7.46% गिर गया। वर्ष 2012-13 में 6186.45 हजार हेक्टेयर क्षेत्र में सोयाबीन की बोवनी हुई थी जो 2015-16 में घटकर 4448 हजार हेक्टेयर रह गई।
इस दौरान सोयाबीन उत्पादन भी 8416 हजार मीट्रिक टन से कम होकर 5906 हजार मीट्रिक टन पर आ गया। प्रदेश में होने वाले प्रमुख मसालों जैसे मिर्च, धनिया, अदरक और लहसुन के उत्पादन में भी भारी कमी आई। हालांकि सब्जियों और प्रमुख वाणिज्यिक फसलों का उत्पादन बढ़ा है।
सूखे की वजह से खराब हुई फसल
2015 में खरीफ फसल सूखे के कारण खराब हुई थी, इसमें अधिकांश फसल सोयाबीन की थी। लेकिन 2016 में स्थिति सुधरीडॉ. राजेश राजौरा, प्रमुख सचिव, कृषि विभाग है।
hin_Deva hin_Deva hin_Deva hin_Deva hin_Deva hin_Deva hin_Deva